Document ID: 31991D0282

ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Ιουνίου 1991 για τις εισαγωγές προϊόντων αλιείας και υδατοκαλλιέργειας καταγωγής Κολομβίας (91/282/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα ( 1 ), και ιδίως το άρθρο 19,
Εκτιμώντας :
ότι, σύμφωνα με το άρθρο 19 της οδηγίας 90 /675/ΕΟΚ, πρέπει να θεσπίζονται ιδίως οι αναγκαίες αποφάσεις όσον αφορά την εισαγωγή ορισμένων προϊόντων τρίτων χωρών όπου εκδηλώνεται ή εξαπλώνεται οποιαδήποτε αιτία που ενδέχεται να αποτελέσει σοβαρό κίνδυνο για τα ζώα ή για τους ανθρώπους -
ότι αναπτύσσεται επιδημία χολέρας στην Κολομβία - ότι η ασθένεια αυτή αποτελεί σοβαρό κίνδυνο για την προστασία της δημόσιας υγείας και εξάλλου ο φορέας της χολέρας μπορεί να μολύνει τα ζώα καθώς και τα ζωικά προϊόντα -
ότι μετέβη στην Κολομβία αποστολή επειρογνωμόνων της Κοινότητας προκειμένου να εξετάσει την κατάσταση και να μελετήσει τις αναγκαίες εγγυήσεις για να αποφευχθεί ο κίνδυνος εισαγωγής της χολέρας στην Κοινότητα -
ότι τα προϊόντα αλιείας και υδατοκαλλιέργειας καταγωγής Κολομβίας πρέπει να παρέχουν τις ενδεδειγμένες εγγυήσεις - ότι ως προς αυτό το θέμα οι εγγυήσεις που δόθηκαν από τις αρμόδιες επίσημες αρχές της Κολομβίας πρέπει να θεωρούνται ικανοποιητικές -
ότι οι προαναφερθείσες εγγυήσεις ισχύουν με την επιφύλαξη των όρων που απαιτούνται πέραν της παρούσας εξαιρετικής κατάστασης για τις εισαγωγές προέλευσης Κολομβίας -
ότι πρέπει να προβλεφθούν διατάξεις που εξασφαλίζουν ότι μπορούν να πραγματοποιηθούν αποτελεσματικοί έλεγχοι των προϊόντων που συνοδεύονται από πιστοποιητικά στο κράτος μέλος στο οποίο προορίζονται για κατανάλωση, και ότι πρέπει να προβλεφθεί επανεξέταση των διατάξεων της παρούσας απόφασης, σε περίπτωση που ο έλεγχος που διεξάγεται κατά την εισαγωγή αποδείξει την παρουσία των αιτιών της χολέρας -
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Τα κράτη μέλη επιτρέπουν την εισαγωγή προϊόντων αλιείας και υδατοκαλλιέργειας προέλευσης Κολομβίας υπό την προϋπόθεση ότι κάθε παρτίδα συνοδεύεται από επίσημο πιστοποιητικό που εκδίδεται για το σκοπό αυτό από το Εθνικό Ινστιτούτο Αλιείας ( ΕΙΑ ), σύμφωνα με την κολομβιανή νομοθεσία και περιλαμβάνει κυρίως τα ακόλουθα στοιχεία :
- Αριθμό και ημερομηνία
- Περιγραφή της αποστολής και φύση της επεξεργασίας
- Αριθμό αδείας του εξαγωγέα
- Υπογραφή επισήμου εκπροσώπου του ΕΙΑ . Άρθρο 2
Τα κράτη μέλη απαγορεύουν την επαναποστολή προς το έδαφος των άλλων κρατών μελών των προϊόντων που αναφέρονται στο άρθρο 1, εκτός εάν τα προϊόντα εισάγονται σε λιμάνι ή αεροδρόμιο και προορίζονται για άλλο λιμάνι ή αεροδρόμιο που διαθέτει σταθμό ελέγχου και τα προϊόντα μεταφέρονται, κατά περίπτωση, διά θαλάσσης ή αεροπορικώς . Άρθρο 3
Εάν από έλεγχο που πραγματοποιείται κατά την εισαγωγή από τις αρχές των κρατών μελών διαπιστωθεί η παρουσία του φορέα της χολέρας, πληροφορούν αμέσως την Επιτροπή και τα άλλα κράτη μέλη, με την επιφύλαξη των μέτρων που θα ληφθούν όσον αφορά την προσβεβλημένη παρτίδα . Άρθρο 4
Η Επιτροπή παρακολουθεί την εξέλιξη της καταστάσεως και η παρούσα απόφαση θα τροποποιηθεί αμέσως έχοντας υπόψη την εξέλιξη αυτή και ειδικότερα στην περίπτωση που προβλέπεται στο άρθρο 3 . Άρθρο 5
Η παρούσα απόφαση απευθύνεται στα κράτη μέλη . Βρυξέλλες, 5 Ιουνίου 1991 .

Labels: 0
3
18
6